**KVIETIMAS DALYVAUTI**

**NEVYRIAUSYBINIŲ ORGANIZACIJŲ IR BENDRUOMENINĖS VEIKLOS STIPRINIMO PROGRAMOS ĮGYVENDINIMO KLAIPĖDOS RAJONO SAVIVALDYBĖJE PARAIŠKŲ ATRANKOS KONKURSE**

2018 m. kovo 21 d.

Sveikatos apsaugos skyrius skelbia Nevyriausybinių organizacijų ir bendruomeninės veiklos stiprinimo programos įgyvendinimo Klaipėdos rajono savivaldybėje paraiškų atrankos konkursą.

**Konkurso tikslas -** skatinti gyvenamųjų vietovių (jų dalių ar kelių gyvenamųjų vietovių) bendruomenių savarankiškumą tenkinant viešuosius jų poreikius, stiprinti jų narių sutelktumą ir tarpusavio pasitikėjimą, bendruomeninę veiklą, sudaryti sąlygas bendruomeninėms, nevyriausybinėms organizacijoms dalyvauti priimant sprendimus dėl bendruomenių narių viešųjų poreikių tenkinimo.

**Paraiškos teikėjais gali būti** - seniūnijos teritorijoje esančios registruotos ir veikiančios bendruomeninės organizacijos, nevyriausybinės organizacijos, viešosios įstaigos.

**Tinkamomis finansuoti** **veiklos** laikomos išplėstinės seniūnaičių sueigos sprendimu patvirtintos veiklos, tenkinančios viešuosius gyvenamųjų vietovių bendruomenių poreikius:

**1. socialinė veikla**, skirta socialiai pažeidžiamiems bendruomenės nariams ir (ar) grupėms (labdaros ir paramos akcijų organizavimas, senyvo amžiaus, vienišų asmenų, kuriems reikalinga pagalba, lankymas, pagalbos sau nuo priklausomybių ar kitų socialinių problemų kenčiantiems asmenims bei jų artimiesiems grupių organizavimas, renginių ir kitų priemonių, skatinančių socialinę atskirtį patiriančių asmenų ir jų grupių įsitraukimą į bendruomenės gyvenimą, organizavimas);

**2. vaikų ir jaunimo užimtumas** (renginių, stovyklų ir kitų prasmingo vaikų ir jaunimo laisvalaikio užimtumo veiklų organizavimas, skatinantis asmeninių ir socialinių gebėjimų ugdymą);

**3. kultūrinė ir švietėjiška veikla** (mokymo (-si) priemonių, skatinančių kūrybiškumą, saviraišką ir vietos gyventojų išprusimą, organizavimas, vietos bendruomenei telkti ir jos tapatybei reikšmingų leidinių leidyba);

**4. sporto ir sveikatinimo veikla** (gyventojų telkimas fizinio aktyvumo veikloms, sveikai gyvensenai propaguoti skirtų renginių, teminių užsiėmimų ir mokymų organizavimas);

**5. bendruomeninė veikla ir kita vietos bendruomenės sutelktumą ir gyvenimo kokybę gerinanti veikla** (pilietinių iniciatyvų (bendruomenės forumų), skatinančių vietos gyventojus kelti ir spręsti vietos bendruomenei svarbius klausimus, bendruomenines organizacijas ir vietos valdžios institucijas bendradarbiauti, organizavimas ir savanoriškos veiklos organizavimas);

**6. bendruomenės akcijos ir iniciatyvos, skirtos viešųjų erdvių ir aplinkos kokybei gerinti** (parkų, sporto ir poilsio aikštelių, vaikų žaidimų aikštelių, kitų vietos bendruomenės teritorijoje esančių poilsio ir rekreacijos vietų tvarkymas ir atnaujinimas, viešo naudojimo patalpų pritaikymas bendruomenės poreikiams, senųjų kapinaičių tvarkymas).

**Seniūnijose patvirtintos finansuotinos veiklos:**

Agluonėnų seniūnijoje: **socialinė veikla, kultūrinė ir švietėjiška veikla, sporto ir sveikatinimo veikla;**

Dauparų-Kvietinių seniūnijoje: **socialinė veikla**, **vaikų ir jaunimo užimtumas, kultūrinė ir švietėjiška veikla, sporto ir sveikatinimo veikla, bendruomeninė veikla ir kita vietos bendruomenės sutelktumą ir gyvenimo kokybę gerinanti veikla, bendruomenės akcijos ir iniciatyvos, skirtos viešųjų erdvių ir aplinkos kokybei gerinti;**

Dovilų seniūnijoje: **socialinė veikla, vaikų ir jaunimo užimtumas,** **kultūrinė ir švietėjiška veikla, bendruomenės akcijos ir iniciatyvos, skirtos viešųjų erdvių ir aplinkos kokybei gerinti;**

Endriejavo seniūnija: **socialinė veikla, sporto ir sveikatinimo veikla, bendruomeninė veikla ir kita vietos bendruomenės sutelktumą ir gyvenimo kokybę gerinanti veikla;**

Gargždų seniūnijoje: **socialinė veikla**, **vaikų ir jaunimo užimtumas, kultūrinė ir švietėjiška veikla, sporto ir sveikatinimo veikla, bendruomeninė veikla ir kita vietos bendruomenės sutelktumą ir gyvenimo kokybę gerinanti veikla, bendruomenės akcijos ir iniciatyvos, skirtos viešųjų erdvių ir aplinkos kokybei gerinti;**

Judrėnų seniūnija: **kultūrinė ir švietėjiška veikla, sporto ir sveikatinimo veikla;**

Kretingalės seniūnija: **vaikų ir jaunimo užimtumas, kultūrinė ir švietėjiška veikla, sporto ir sveikatinimo veikla, bendruomenės akcijos ir iniciatyvos, skirtos viešųjų erdvių ir aplinkos kokybei gerinti;**

Priekulės seniūnijoje: **vaikų ir jaunimo užimtumas, sporto ir sveikatinimo veikla, bendruomeninė veikla ir kita vietos bendruomenės sutelktumą ir gyvenimo kokybę gerinanti veikla, bendruomenės akcijos ir iniciatyvos, skirtos viešųjų erdvių ir aplinkos kokybei gerinti;**

Sendvario seniūnijoje: **kultūrinė ir švietėjiška veikla, sporto ir sveikatinimo veikla, bendruomenės akcijos ir iniciatyvos, skirtos viešųjų erdvių ir aplinkos kokybei gerinti;**

Vėžaičių seniūnija: **socialinė veikla**, **vaikų ir jaunimo užimtumas, kultūrinė ir švietėjiška veikla, sporto ir sveikatinimo veikla, bendruomeninė veikla ir kita vietos bendruomenės sutelktumą ir gyvenimo kokybę gerinanti veikla, bendruomenės akcijos ir iniciatyvos, skirtos viešųjų erdvių ir aplinkos kokybei gerinti;**

Veiviržėnų seniūnijoje: **socialinė veikla**, **kultūrinė ir švietėjiška veikla.**

**Paraiškos priimamos:**

**Klaipėdos rajono savivaldybės administracijos Sveikatos apsaugos skyriuje nuo 2018 m. kovo 26 d. iki 2018 m. balandžio 20 d. 15.00 val.,** pirmadienį–ketvirtadienį nuo 8 val. iki 12 val. ir nuo 13 val. iki 17 val., penktadienį – nuo 8 val. iki 12 val. ir nuo 13 val. iki 15.30 val., adresu: Klaipėdos g. 11, Gargždai, III aukštas (įėjimas iš kiemo pusės), arba siunčiamos paštu, ant voko nurodant „Nevyriausybinių organizacijų ir bendruomeninės veiklos stiprinimo programos įgyvendinimo Klaipėdos rajono savivaldybėje paraiškų atrankos konkursui“. Paraiškoms, siunčiamoms paštu, priėmimo terminas galioja pagal pašto antspaudo datą ant voko.

Kartu su projekto paraiška pateikti: juridinio asmens registracijos pažymėjimo kopiją patvirtintą organizacijos vadovo ar jo įgalioto asmens; bendradarbiavimo sutartį, jeigu projektas vykdomas kartu su partneriu; kitus dokumentus, jeigu pareiškėjo manymu jų reikia. Paraiška ir pateikiami dokumentai turi būti sunumeruoti ir susegti.

Paraiškos bus priimamos tik pagal Klaipėdos rajono savivaldybės tarybos 2017 m. gruodžio 21 d. sprendimu Nr. T11-400 „Dėl nevyriausybinių organizacijų ir bendruomeninės veiklos stiprinimo įgyvendinimo Klaipėdos rajono savivaldybėje tvarkos aprašo patvirtinimo“ patvirtintų paraiškų formą.

Paraiškos formą bei nevyriausybinių organizacijų ir bendruomeninės veiklos stiprinimo įgyvendinimo Klaipėdos rajono savivaldybėje tvarkos aprašą galima rasti Savivaldybės interneto svetainėje [www.klaipedos-r.lt](https://www.klaipedos-r.lt/) skyriuje *Bendruomenėms/Programos ir jų dokumentai* arba Sveikatos apsaugos skyriuje, tel. (8 46) 45 20 67.

*Informaciją teikia Sveikatos apsaugos skyrius tel. (8 46) 45 20 67, el. paštas jolanta.polekauskiene@klaipedos-r.lt*

Klaipėdos rajono savivaldybės administracijos Sveikatos apsaugos skyrius